smcproject/ml-wiki-sentences huggingface dataset:
പ്രൊഡ്യൂസർ അനുറ്റ് ഇതാഗരുൺ പ്രൊഡക്ഷൻ കൺട്രോളർ ആനന്ദ് പയ്യന്നൂർ ക്യാമറ എം.ജെ. രാധാകൃഷ്ണൻ എഡിറ്റിംഗ് ബിനാ പോൾ വേണുഗോപാൽ സംഗീതം ഐസക് തോമസ് കൊട്ടുകപ്പള്ളി കലാസംവിധാനം എം. കോയ വസ്ത്രാലങ്കാരം കുമാർ എടപ്പാൾ രാജ് നായർ മേയ്ക്കപ്പ് പട്ടണം ഷാ ഗാന രചന നെടുമുടി ഹരികുമാർ ആലാപനം ചിത്ര, മധു ബാലകൃഷ്ണൻ സൗണ്ട് മിക്സിങ് ഹരികുമർ ചിത്രാഞ്ജലി സൗണ്ട് റെക്കോഡിങ് നൗഷാദ് ചിത്രാഞ്ജലി ഫോളി ആർട്ടിസ്റ്റ് രാജ് മാർത്താണ്ഡം ഫിനാൻസ് കൺട്രോളർ മാധവ് മേനോൻ വെബ്‌സൈറ്റ് രാകേഷ് മേനോൻ നിശ്ചല ഛായാഗ്രഹണം മഞ്ജു ആദിത്യ പോസ്റ്റർ ഡിസൈൻ വില്ല്യം ലോയൽ, കൊച്ചി കഥകളി നിർവഹണം കലാമണ്ഡലം ഗണേശൻ സ്റ്റുഡിയോ ചിത്രാഞ്ജലി, തിരുവനന്തപുരം ഡബ്ബിങ് സ്റ്റുഡിയോ ലാൽ മീഡിയാ, കൊച്ചി കലാഭവൻ ഡിജിറ്റൽ സ്റ്റുഡിയോ ലാബ് പ്രസാദ് കളർ ലാബ് അസ്സോസിയേറ്റ് ഡയറക്ടർ ഉണ്ണികൃഷ്ണൻ വി.കെ സഹസംവിധാനം വിശ്വം അസ്സോസിയേറ്റ് ക്യാമറ റെജി പ്രസാദ് അസ്സിസ്റ്റന്റ് ക്യാമറ അനിൽ നാരായണൻ അസ്സോസിയേറ്റ് എഡിറ്റർ ജയചന്ദ്ര കൃഷ്ണ ഡബ്ബിങ് അസ്സിസ്റ്റന്റ് രാഗേഷ് പ്രൊഡക്ഷൻ മാനേജേഴ്സ് ഷിബു, സുജിത്ത് പി.ആർ.ഒ. അയ്മനം സാജൻ, വാഴൂർ ജോസ് ഫോർമാറ്റ് 35 MM സിനിമാസ്കോപ്പ് അവലംബം പുറത്തേക്കുള്ള കണ്ണികൾ
ചലച്ചിത്രത്തിന്റെ വെബ്‌സൈറ്റ് Archived 2010-10-28 at the Wayback Machine
ഹിലാരി ഡഫ് ഇംഗ്ലീഷ് വിലാസം https://ml.wikipedia.org/wiki/Hilary_Duff
ഹിലാരി എർഹാർഡ് ഡഫ് (ജനനം: സെപ്റ്റംബർ 28, 1987) ഒരു അമേരിക്കൻ അഭിനേത്രി, ബിസിനസ്സ് വുമൺ, ഗായിക, ഗാനരചയിതാവ്, നിർമ്മാതാവ്, എഴുത്തുകാരി എന്നീ നിലകളിൽ ശ്രദ്ധേയയാണ്.
ചെറുപ്പത്തിൽത്തന്നെ തന്റെ അഭിനയ ജീവിതം ആരംഭിച്ച ഡഫ്, ഒരു ടീൻ ഐഡൽ ആയി വളരെ വേഗത്തിൽ മുദ്രകുത്തപ്പെടുകയും ഹിറ്റ് ടെലിവിഷൻ പരമ്പരയായ ലിസി മക്ഗ്വയറിലെ (2001–2004) ടൈറ്റിൽ കഥാപാത്രമായി പ്രത്യക്ഷപ്പെട്ടതോടൊപ്പം  ഈ പരമ്പരയെ അടിസ്ഥാനമാക്കിയുള്ള ചലച്ചിത്ര സംരംഭമായ ദി ലിസി മക്ഗ്വയർ മൂവിയിലും (2003) അഭിനയിച്ചു.
അതിനുശേഷം, ഏജന്റ് കോഡി ബാങ്ക്സ് (2003), ചീപ്പർ ബൈ ദി ഡസൻ (2003), എ സിൻഡെറല്ല സ്റ്റോറി (2004), ചീപ്പർ ബൈ ദി ഡസൻ 2 (2005) എന്നിങ്ങനെ നിരവധി ചിത്രങ്ങളിൽ ഡഫ് പ്രധാന വേഷങ്ങൾ അവതരിപ്പിച്ചു.
മെറ്റീരിയൽ ഗേൾസ് (2006) എന്ന സിനിമയിൽ വാണിജ്യപരവും വിമർശനാത്മകവുമായ പരാജയം അനുഭവിച്ചതിന് ശേഷം, ഡഫ് സ്വതന്ത്ര ചിത്രങ്ങളായ വാർ, Inc. (2008), അക്കോഡിംഗ് ടു ഗ്രെറ്റ (2009), ദി ഹോണ്ടിംഗ് ഓഫ് ഷാരോൺ ടേറ്റ് (2019) എന്നിവയിൽ പ്രത്യക്ഷപ്പെട്ടു.
ഇതിൽ അവസാനത്തെ രണ്ട് ചിത്രങ്ങളുടെ എക്സിക്യൂട്ടീവ് പ്രൊഡ്യൂസർ കൂടിയായിരുന്നു അവർ.
2015 മുതൽ ടിവി ലാൻഡ് കോമഡി-നാടക പരമ്പരയായ യംഗറിൽ കെൽസി പീറ്റേഴ്‌സ് എന്ന കഥാപാത്രമായി അഭിനയിക്കുകയും ഇതിന് 2016 ലും 2017 ലും പീപ്പിൾസ് ചോയ്‌സ് അവാർഡ് നോമിനേഷനുകൾ ലഭിക്കുകയും ചെയ്തു.
വാൾട്ട് ഡിസ്നി റെക്കോർഡ്സിലൂടെ ക്രിസ്മസ് പ്രമേയമാക്കിയ തന്റെ അരങ്ങേറ്റ സ്റ്റുഡിയോ ആൽബം സാന്താക്ലോസ് ലെയ്ൻ (2002) പുറത്തിറക്കിയതിന് ശേഷമാണ് ഡഫ് ആദ്യമായി സംഗീത രംഗത്ത് പ്രാമുഖ്യം നേടിയത്.
മെറ്റാമോർഫോസിസ് (2003), ഹിലാരി ഡഫ് (2004), മോസ്റ്റ് വാണ്ടഡ് (2005), ഡിഗ്നിറ്റി (2007) എന്നിവയുൾപ്പെടെ ഹോളിവുഡ് റെക്കോർഡുകളിലൂടെ പുറത്തിറങ്ങിയ സ്റ്റുഡിയോ ആൽബങ്ങൾ വാണിജ്യപരമായ വിജയത്തോടൊപ്പം ലഭിച്ച  പ്ലാറ്റിനം, ഗോൾഡ് സർട്ടിഫിക്കേഷനുകളും അവർ ആസ്വദിച്ചു.
സംഗീതത്തിൽ ഒരു ഇടവേളയെത്തുടർന്ന്, ഡഫ് തന്റെ അഞ്ചാമത്തെ സ്റ്റുഡിയോ ആൽബമായ ബ്രീത്ത് ഇൻ.
ബ്രീത്ത് ഔട്ട്.
(2015) എന്ന സ്റ്റുഡിയോ ആൽബത്തിനായി RCA റെക്കോർഡുമായി കരാർ ഒപ്പിടുകയും ഡഫിന്റെ പ്രധാന വിപണികളായ യുഎസിലും കാനഡയിലും ആദ്യ 5 സ്ഥാനങ്ങളിൽ ഇടംപിടിച്ചു.
സംഗീതത്തിനും അഭിനയത്തിനും പുറമേ, ന്യൂയോർക്ക് ടൈംസിന്റെ ഏറ്റവും മികച്ച വിൽപ്പന നേടിയ നോവൽ ത്രയത്തിലെ ആദ്യത്തേതായ എലിക്സിർ (2010) മുതൽ തുടർന്ന് ഡിവോട്ടഡ് (2011), ട്രൂ (2013) എന്നീ തുടർച്ചകളുടേയും സഹ രചയിതാവായിരുന്നു അവർ.
വിനോദ വ്യവസായത്തിലെ വിജയം, ഫാഷൻ ലൈനുകളായ സ്റ്റഫ് ബൈ ഹിലാരി ഡഫ് , ഫെം ഫോർ DKNY എന്നിവയിലൂടെയും അടുത്തിടെ ഗ്ലാസ്സസ്‍യുഎസ്എയുമായുള്ള (കണ്ണട) സഹകരണ ശ്രമമായ "മ്യൂസ് എക്സ് ഹിലാരി ഡഫ്" ശേഖരം എന്നിവയിലൂടെ ബിസിനസ്സിലേക്ക് കടക്കാൻ അവളെ പ്രേരിപ്പിച്ചു.
സൗന്ദര്യവർദ്ധകവസ്തുക്കൾ മുതൽ കുട്ടികളുടെ ഉൽപ്പന്നങ്ങൾ വരെയുള്ള നിരവധി ബിസിനസുകളിലും അവർ നിക്ഷേപം നടത്തിയിട്ടുണ്ട്.
ഔദ്യോഗിക ജീവിതത്തിലുടനീളം ഹിലാരി ഡഫ്, തന്റെ പ്രണയബന്ധങ്ങൾ, സൗഹൃദങ്ങൾ, പൊതു പ്രതിച്ഛായ എന്നിവയിലും പ്രത്യേകിച്ച് കൌമാരപ്രായത്തിൽ ആരോൺ കാർട്ടറുമായും ജോയൽ മാഡനുമായുള്ള ബന്ധങ്ങളുമായി മാധ്യമ ശ്രദ്ധ പിടിച്ചുപറ്റിയിരുന്നു.
രണ്ടുതവണ വിവാഹിതയായ ഡഫ്, ആദ്യം മുൻ പ്രൊഫഷണൽ ഐസ് ഹോക്കി കളിക്കാരൻ മൈക്ക് കോമ്രിയുമായി 2010 മുതൽ 2016 വരെയും, പിന്നീട് റെക്കോർഡ് നിർമ്മാതാവും ഗായകനും ഗാനരചയിതാവുമായ മാത്യു കോമയുമായി 2019 മുതലും വിവാഹബന്ധത്തിലേർപ്പെട്ടിരുന്നു.
ഡിസ്നിയിലെ പിൽക്കാല കൌമാര താരങ്ങളായ മിലി സൈറസ്, ഡെമി ലൊവാറ്റോ, ബ്രിഡ്ജിറ്റ് മെൻഡ്ലർ, സെലീന ഗോമസ് എന്നിവർ അവരുടെ പ്രചോദനമായി ഡഫിനെ പ്രശംസിക്കുകയും 2002 ൽ അരങ്ങേറ്റം കുറിച്ചതിനുശേഷം ഡഫിന്റെ ഏകദേശം 15 ദശലക്ഷം റെക്കോർഡുകൾ വിൽക്കുകയും ചെയ്തു.
1987 സെപ്റ്റംബർ 28 ന് ടെക്സസിലെ ഹ്യൂസ്റ്റണിലാണ് ഡഫ് ജനിച്ചത്.
കൺ‌വീനിയൻസ് സ്റ്റോറുകളുടെ ഒരു പങ്കാളിയായ റോബർട്ട് എർ‌ഹാർഡ് ഡഫ്, ചലച്ചിത്ര-സംഗീത നിർമ്മാതാവായി മാറിയ വീട്ടമ്മ സൂസൻ കോളിൻ (മുമ്പ്, കോബ്) എന്നിവരാണ് ഹിലാരി ഡഫിന്റെ മാതാപിതാക്കൾ.
ഡഫിന് ഹെയ്‌ലി എന്ന മൂത്ത സഹോദരിയുണ്ട്.
പിതാവിന്റെ കൺവീനിയൻസ് സ്റ്റോറുകളുടെ സ്ഥലമായ ഹ്യൂസ്റ്റണിനും സാൻ അന്റോണിയോയ്ക്കുമിടയിലാണ് അവൾ വളർന്നത്.
അവരുടെ മാതാവിൽനിന്നുള്ള പ്രോത്സാഹനത്താൽ ഹിലരിയും സഹോദരിയും അഭിനയം, ആലാപനം, ബാലെ ക്ലാസ് എന്നിവയിൽ ചേർന്നു.
ആറ്റുകാൽ പൊങ്കാല
കേരളത്തിന്റെ തലസ്ഥാനമായ തിരുവനന്തപുരം നഗരത്തിലെ പ്രസിദ്ധ ക്ഷേത്രമായ ആറ്റുകാൽ ശ്രീ ഭഗവതി ക്ഷേത്രത്തിൽ നടക്കുന്ന വാർഷിക  മഹോത്സവം ആണു ആറ്റുകാൽ പൊങ്കാല .
കേരളത്തിലെ ആദ്യത്തെ പൊങ്കാല ഉത്സവം കൂടി ആണിത്.
അനന്തപുരിയുടെ ദേശീയ ഉത്സവം എന്ന്‌ ആറ്റുകാൽ പൊങ്കാല വിശേഷിപ്പിക്കപ്പെടുന്നു.
ശാക്തേയ വിശ്വാസപ്രകാരം ജഗദീശ്വരിയും ആദിപരാശക്തിയുമായ ശ്രീ ഭദ്രകാളിയാണ് "ആറ്റുകാലമ്മ" എന്നറിയപ്പെടുന്നത്.
സാധാരണക്കാർ 'ആറ്റുകാൽ അമ്മച്ചി' എന്ന് വിളിക്കുന്ന ഇവിടുത്തെ ഭഗവതി അനുഗ്രഹദായിനിയും വിളിച്ചാൽ വിളിപ്പുറത്ത് എത്തുന്നവളുമാണ് എന്നാണ് വിശ്വാസം.
അന്നപൂർണേശ്വരി കൂടിയായ ഭഗവതിയുടെ ഇഷ്ട വഴിപാടാണ് പൊങ്കാല എന്ന്‌ വിശ്വാസം.
ലോകത്തെ ഏറ്റവും കൂടുതൽ സ്ത്രീകൾ ഒത്തുകൂടുന്ന ഉത്സവം എന്ന പേരിലാണ്‌ ഗിന്നസ് ബുക്കിൽ ഈ ഉത്സവം അറിയപ്പെടുന്നത്.
1997 ഫെബ്രുവരി 23-ന്‌ നടന്ന പൊങ്കാലയിൽ 1.5 മില്യൺ സ്ത്രീകൾ പങ്കെടുത്തത്  അടിസ്ഥാനമാക്കിയാണ്‌ ഈ ചടങ്ങ് ഗിന്നസ് ബുക്കിൽ കയറിയത്.
2009-ൽ പുതുക്കിയ ഗിന്നസ് റെക്കോർഡ് അനുസരിച്ച് 25 ലക്ഷം പേർ ഈ ഉത്സവത്തിൽ പങ്കെടുത്തു.
ആറ്റുകാൽ പൊങ്കാലയെ മാതൃകയാക്കി കേരളത്തിനകത്തും പുറത്തും ചെറുതും വലുതുമായ മറ്റനേകം ക്ഷേത്രങ്ങളിൽ ഇന്ന് പൊങ്കാല നടന്നു വരുന്നുണ്ട്.
മലയാളികളുള്ള പല സ്ഥലങ്ങളിലും ഇന്ന് ആറ്റുകാൽ പൊങ്കാല നടന്നു വരുന്നുണ്ട്.
അമേരിക്കൻ ഐക്യനാടുകൾ , കാനഡ , യുകെ / യൂറോപ്പ് , ഓസ്ട്രേലിയ തുടങ്ങിയ മലയാളികളുടെ സാന്നിധ്യമുള്ള വിദേശ രാജ്യങ്ങളിലും അന്യ സംസ്ഥാനങ്ങളിലും ആറ്റുകാൽ പൊങ്കാല നടന്നു വരുന്നുണ്ട്.
മകരം - കുംഭം മാസങ്ങളിലായി നടക്കുന്ന ക്ഷേത്രോത്സവത്തിന്റെ ഒമ്പതാം ദിവസമാണ്‌ ആറ്റുകാൽ പൊങ്കാല നടക്കുന്നത്.
പൂരം നാളും പൗർണമിയും ചേർന്ന് വരുന്ന ദിവസമാണ് പൊങ്കാല.
ദാരിക വധത്തിന് ശേഷം ഭക്‌തജനങ്ങളുടെ മുമ്പിൽ പ്രത്യക്ഷപ്പെടുന്ന ഭദ്രകാളിയെ ഭക്തർ പൊങ്കാല നിവേദ്യം നൽകി സ്വീകരിക്കുന്നുവെന്നു കരുതുന്നവരുമുണ്ട്‌.
തമിഴ് ഇതിഹാസമായ ചിലപ്പതികാരത്തോട് സാമ്യമുള്ള ആറ്റുകാലമ്മയുടെ തോറ്റം പാട്ടിൽ, വടക്കുംകൊല്ലത്തെ കന്യാവ് ഉഗ്രമായ കാളി രൂപം പൂണ്ട് തന്റെ ഭർത്താവിനെ അന്യായമായി കൊല ചെയ്ത  പാണ്ട്യരാജാവിനെ വധിച്ച ശേഷം ശിരസ് കൈലാസത്തിൽ ശ്രീമഹാദേവന് സമർപ്പിക്കുന്ന ഭാഗം പാടിയാണ് പൊങ്കാല ആരംഭിക്കുന്നത് .
പൊങ്കാല സമയത്ത് സ്ത്രീകളുടെ ശബരിമല എന്നറിയപ്പെടുന്ന ഈ ക്ഷേത്രവും അതിനു പരിസരങ്ങളായ തിരുവനന്തപുരം നഗരവും ജനനിബിഡമാകാറുണ്ട്.
ക്ഷേത്ര പരിസരത്തുനിന്നും ഏകദേശം 10 കി.
മീറ്ററോളം റോഡിന് ഇരുവശത്തും വരിവരിയായി പൊങ്കാല അടുപ്പുകൾ കൊണ്ട് നിറയും.
ഇന്ന് ലോകത്തിന്റെ പല കോണുകളിലും, വിദേശ രാജ്യങ്ങൾ ഉൾപ്പെടെ മലയാളികൾ ഉള്ള ഇടങ്ങളിലും, വീടുകളിലും മറ്റും ആറ്റുകാൽ പൊങ്കാല നടക്കാറുണ്ട്.
അതുകൊണ്ട് തന്നെ ലോകത്തിൽ ഏറ്റവും കൂടുതൽ സ്ത്രീകൾ പങ്കെടുക്കുന്ന ഈ ചടങ്ങ് ഗിന്നസ് ബുക്കിലും ഇടം നേടി.
ആറ്റുകാലിൽ പൊങ്കാല ഇട്ടു പ്രാർത്ഥിച്ചാൽ ആഗ്രഹ സാഫല്യം ഉണ്ടാകുമെന്നും, ആപത്തുകളിൽ ആറ്റുകാലമ്മ തുണയായി ഉണ്ടാകുമെന്നും, ഒടുവിൽ ഭഗവതിയിൽ മോക്ഷം പ്രാപിക്കുമെന്നും ഭക്തർ വിശ്വസിക്കുന്നു.
പഴയ കാലത്തെ കാർഷിക ഉത്സവം കൂടിയായിരുന്നു പൊങ്കാല .
തിരുവനന്തപുരം യൂണിവേഴ്സിറ്റി കോളേജിനു സമീപത്ത് ആറ്റുകാൽ പൊങ്കാലയോടനുബന്ധിച്ച് നടത്തിയിരിക്കുന്ന വഴിയലങ്കാരം പൊങ്കാല ആറ്റുകാൽ പൊങ്കാലയ്ക്കായ് വില്പനയ്ക്കു അടുക്കി വച്ചിരിക്കുന്ന മൺകലങ്ങൾ
ദ്രാവിഡജനതയുടെ ദൈവാരാധനയുമായി ബന്ധപ്പെട്ട ഒരു ആചാരമാണ് പൊങ്കാല.
ഇന്നത് പരാശക്തിയുടെ ഉപാസകരായ ശാക്തേയ, ഹൈന്ദവ വിഭാഗത്തിന്റെ ജനകീയമായ ഒരു ആരാധനാമാർഗമായി മാറിയിട്ടുണ്ട്.
അതുകൊണ്ടാണ് കേരളത്തിലെ ദുർഗ്ഗ , ഭദ്രകാളി , ശ്രീപാർവതി , ഭുവനേശ്വരി , ഭഗവതി തുടങ്ങിയ പരാശക്തി ക്ഷേത്രങ്ങളിൽ ഇവ കൂടുതലായി കാണപ്പെടുന്നത്.
ഹൈന്ദവ വിശ്വാസപ്രകാരം പൊങ്കാല ഒരു ആത്മസമർപ്പണമാണ്.
പൊങ്കാല അർപ്പിച്ചു പ്രാർത്ഥിച്ചാൽ ഭക്തരുടെ ആഗ്രഹങ്ങൾ ആറ്റുകാലമ്മ സാധിച്ച് തരും എന്നുള്ള വിശ്വാസമാണ് പൊങ്കാലയിലേക്ക് സ്ത്രീജനങ്ങളെ ആകർഷിക്കുന്നത്.
പൊങ്കാലയ്ക്ക് മുൻപ് ഭക്തർ വ്രതം നോൽക്കുകയും ആറ്റുകാൽ ക്ഷേത്രത്തിൽ ദർശനം നടത്തുകയും ചെയ്യാറുണ്ട്.
ചിലർ അടുത്തുള്ള ക്ഷേത്രത്തിൽ ദർശനം നടത്തി വ്രതം ആരംഭിക്കുകയും സ്വന്തം വീടുകളിൽ തന്നെ പൊങ്കാല അർപ്പിക്കുകയും ചെയ്യാറുണ്ട്.
പ്രത്യേകിച്ചും കോവിഡ് കാലഘട്ടത്തിൽ ഭക്തർ സ്വന്തം വീടുകളിലും തന്നെയായിരുന്നു പൊങ്കാല അർപ്പിച്ചിരുന്നത്.
പൊങ്കാല അടുപ്പിന് സമീപം ഗണപതിയ്ക്ക് വയ്ക്കുക എന്ന ചടങ്ങുണ്ട്.
തൂശനിലയിൽ അവിൽ , മലർ , വെറ്റില , പാക്ക് , പഴം , ശർക്കര , പൂവ് , ചന്ദനത്തിരി , നിലവിളക്ക് , നിറനാഴി , കിണ്ടിയിൽ വെള്ളം എന്നിവ വയ്ക്കണം.
സാധാരണയായി പുതിയ മൺകലത്തിലാണ് പായസം തയ്യാറാക്കാറുള്ളത്.
എന്നാൽ മണ്ടപ്പുറ്റ്, തിരളി, മോദകം പോലെയുള്ള വിഭവങ്ങൾ മറ്റു പാത്രങ്ങളിലും ചെയ്യാറുണ്ട്.
ക്ഷേത്രത്തിനു മുൻപിലുള്ള പണ്ഡാര (രാജാവിന്റെ പ്രതീകം) അടുപ്പിൽ തീ കത്തിച്ചതിനു ശേഷം മാത്രമേ മറ്റുള്ള അടുപ്പുകളിൽ തീ കത്തിക്കാൻ പാടുള്ളൂ.
പൊങ്കാലയോടനുബന്ധിച്ചു തിരുവനന്തപുരം നഗരത്തിൽ മിക്കയിടത്തും ഭക്തർക്കായി അന്നദാനം നടക്കാറുണ്ട്.
നഗരത്തിലെ ധാരാളം വീടുകളിൽ പൊങ്കാല ഇടാൻ സൗകര്യം ചെയ്തു കൊടുക്കാറുള്ളതായി കാണാം.
പൊങ്കാലയിൽ പ്രധാനമായും മൂന്ന് വിഭവങ്ങൾ ആണ് കാണപ്പെടാറുള്ളത്.
പായസം , മണ്ടപ്പുറ്റ്, തെരളിയപ്പം അഥവാ കുമ്പിളപ്പം, മോദകം തുടങ്ങിയവ ആണത്.
പൊതുവേ ശർക്കര ചേർത്ത പായസമാണ്  ഭഗവതിക്ക് നിവേദിക്കാറുള്ളത്.
അരി , പയർ , കടല , ചക്ക തുടങ്ങിയ ഏതൊരു ഭക്ഷ്യ വസ്തു കൊണ്ടും ശർക്കര പായസം തയ്യാറാക്കുന്നതായി കണ്ടു വരാറുണ്ട്.
മാറാരോഗങ്ങൾ മാറുവാനും ആയുരാരോഗ്യ സൗഖ്യത്തിനും വേണ്ടിയാണ് മണ്ടപ്പുറ്റ് നിവേദിക്കാറുള്ളത്.
രോഗബാധിതനായ വ്യക്തിയുടെ ശിരസിന്റെ ആകൃതിയിൽ ചേരുവകൾ കുഴച്ചാവും മണ്ടപുറ്റ് ഉണ്ടാക്കുക.
അരി , പയർ , ശർക്കര എന്നിവ ചേർത്താണ് ഈ വിഭവം തയ്യാറാക്കുന്നത്.
പ്രോടീൻ അല്ലെങ്കിൽ പോഷകങ്ങൾ നിറഞ്ഞ ഒരു വിഭവം കൂടിയാണിത്.
കൂടാതെ കടുംപായസം, പ്രഥമൻ, വെള്ള ചോറ്, സേമിയ, പാൽപ്പായസം, പാലട, ഇലയട മുതലായ പല ഭക്ഷ്യ വസ്തുക്കളും നിവേദിച്ചു കാണാറുണ്ട്.
നിവേദ്യവസ്തു എന്തു തന്നെ ആയാലും ഭക്തിയോടെ സമർപ്പിച്ചാൽ ഭഗവതി സ്വീകരിക്കും എന്നാണ് വിശ്വാസം.
അതിനു ശേഷം ക്ഷേത്രത്തിൽ നിന്നും നിയോഗിക്കുന്ന പൂജാരികൾ തീർത്ഥം തളിക്കുന്നതോടെ പൊങ്കാല സമാപിക്കുന്നു.
പൊങ്കാലയ്ക്കായി രാത്രി തന്നെ കലങ്ങൾ അടുപ്പിൽ വച്ചിരിക്കുന്നു ചരിത്രം
കേരളത്തിലേയും തമിഴ്നാട്ടിലേയും കൊയ്ത്തുത്സവമാണ് പൊങ്കാല.
മകര കൊയ്ത്ത് കഴിഞ്ഞ് കിട്ടുന്ന എല്ലാം അരിയാക്കി മാറ്റി, അതിൽ നിന്ന് ആദ്യത്തെ പങ്ക് ഭഗവതിക്ക് നൽകുന്ന രീതിയിൽ ആണ് പ്രധാനമായും ഈ ചടങ്ങ് നടക്കാറുള്ളത്.
അവലംബം ↑ ↑ ↑ {{ cite web }} : External link in | title= ( help ) ↑ ↑ ↑ temple's kerala.com ↑ webindia123.com ↑
കെൻഡാൽ ജെന്നർ ഇംഗ്ലീഷ് വിലാസം https://ml.wikipedia.org/wiki/Kendall_Jenner
കെൻഡാൽ നിക്കോൾ ജെന്നർ (ജനനം: നവംബർ 3, 1995) ഒരു അമേരിക്കൻ മോഡലും മാധ്യമ വ്യക്തിത്വവുമാണ്.
റിയാലിറ്റി ടെലിവിഷൻ ഷോ കീപ്പിംഗ് അപ്പ് വിത്ത് ദി കർദാഷിയൻസിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
വാണിജ്യ അച്ചടി പരസ്യ കാമ്പെയ്‌നുകളിലും ഫോട്ടോഷൂട്ടുകളിലും പ്രവർത്തിച്ചതിന് ശേഷം, 2014, 2015 വർഷങ്ങളിൽ ജെന്നറിന് ബ്രേക്ക്‌ ഔട്ട് സീസണുകൾ ഉണ്ടായിരുന്നു.
ന്യൂയോർക്ക് , |മിലാൻ , പാരീസ് ഫാഷൻ ആഴ്ചകളിൽ ഉയർന്ന ഫാഷൻ ഡിസൈനർ‌മാർ‌ക്കായുള്ള റൺ‌വേകളിൽ നടന്നിരുന്നു.
ലവ് , വിവിധ അന്താരാഷ്ട്ര വോഗ് പതിപ്പുകൾക്കായി ജെന്നർ ഒന്നിലധികം എഡിറ്റോറിയലുകളും കവർ ഷൂട്ടുകളും ചെയ്തിട്ടുണ്ട്, കൂടാതെ എസ്റ്റീ ലോഡറിന്റെ ബ്രാൻഡ് അംബാസഡറുമാണ്.
ഫോബ്‌സ് മാസികയുടെ 2015 ലെ ഏറ്റവും കൂടുതൽ വരുമാനമുള്ള മോഡലുകളുടെ പട്ടികയിൽ ജെന്നർ 16-ആം സ്ഥാനത്തെത്തി.
വാർഷിക വരുമാനം 4 മില്യൺ യുഎസ് ഡോളർ ആയിരുന്നു.
2017 ൽ ലോകത്തെ ഏറ്റവും കൂടുതൽ പ്രതിഫലം വാങ്ങുന്ന മോഡലായി ഫോർബ്സ് ജെന്നറിനെ തിരഞ്ഞെടുത്തു.
കാലിഫോർണിയയിലെ ലോസ് ഏഞ്ചൽസിലാണ് വിരമിച്ച ഒളിമ്പിക് ഡെക്കാറ്റ്‌ലെറ്റ് ചാമ്പ്യൻ കെയ്‌റ്റ്‌ലിൻ ജെന്നർ , ടെലിവിഷൻ വ്യക്തിത്വം ക്രിസ് ജെന്നർ എന്നിവരുടെ മകളായി ജെന്നർ ജനിച്ചത്.
ക്രിസിന്റെ ഉറ്റസുഹൃത്തായ നിക്കോൾ ബ്രൗൺ സിംപ്‌സണിനോടുള്ള ആദരാഞ്ജലിയായിരുന്നു ജെന്നറിന്റെ മധ്യനാമം.
ജെന്നറിനെ ഗർഭം ധരിക്കുന്നതിന് തൊട്ടുമുമ്പ് അദ്ദേഹം മരിച്ചു.
ഒരു ഇളയ സഹോദരി കൈലിയും എട്ട് അർദ്ധസഹോദരന്മാരുമൊത്ത് ജെന്നർ വളർന്നു.
കെയ്‌റ്റ്‌ലിൻ, ആദ്യ ഭാര്യ ക്രിസ്റ്റി ക്രൗൺഓവർ എന്നിവരിലൂടെ ബർട്ടിന്റെയും കേസി ലിൻ ജെന്നറിന്റെയും അർദ്ധസഹോദരിയാണ് ജെന്നർ.
കെയ്‌റ്റ്‌ലിൻ, രണ്ടാം ഭാര്യ ലിൻഡ തോംസൺ എന്നിവരിലൂടെ ഇൻഡി പോപ്പ് ഗായകൻ ബ്രാൻഡന്റെയും ദി ഹിൽസ് നടൻ സാം "ബ്രോഡി" ജെന്നറുടെയും അർദ്ധസഹോദരിയാണ് ജെന്നർ.
ക്രിസ് വഴി, റിയാലിറ്റി ടെലിവിഷൻ താരങ്ങളായ കോർട്ട്നി , കിം , ക്ലോയി , റോബ് കർദാഷിയാൻ എന്നിവരുടെ അർദ്ധസഹോദരിയാണ് ജെന്നർ.
ലോസ് ഏഞ്ചൽസിന് പടിഞ്ഞാറ് പ്രാന്തപ്രദേശമായ കാലബാസിലാണ് ജെന്നർ സഹോദരിയോടും കർദാഷിയനോടും ഒപ്പം വളർന്നത്.
മോഡലിംഗ് പഠിക്കുന്നതിനായി ഹോംസ്‌കൂളിംഗിലേക്ക് മാറുന്നതിനുമുമ്പ് ജെന്നർ സിയറ കാന്യോൺ സ്‌കൂളിൽ ചേർന്നു.
2014-ൽ ബിരുദം നേടി.
മോഡലിംഗ് 2009–2013: ആദ്യകാല ജോലി
വിൽഹെൽമിന മോഡൽസിൽ 2009 ജൂലൈ 12 ന് ഒപ്പിട്ടപ്പോൾ ജെന്നർ 14 ആം വയസ്സിൽ മോഡലിംഗ് ആരംഭിച്ചു.
ഛായാഗ്രാഹകൻ നിക്ക് സാഗ്ലിംബെനി ജെന്നറുടെ വിൽഹെൽമിന പോർട്ട്‌ഫോളിയോയ്ക്കായി ഫോട്ടോഷൂട്ട് സംവിധാനം ചെയ്തു.
2009 ഡിസംബറിലും 2010 ജനുവരിയിലും ഫോറെവർ 21 നായി ട്വിസ്റ്റ് കാമ്പെയ്‌നുമായി റോക്കർ ബേബ്സ് ആയിരുന്നു ജെന്നറിന്റെ ആദ്യത്തെ മോഡലിംഗ് ജോലി.
2010 ഏപ്രിൽ 19 ന് ടീൻ വോഗ് സ്നാപ്പ്ഷോട്ടിൽ ജെന്നർ ഫീച്ചർ ചെയ്തു.
2011 സെപ്റ്റംബറിൽ മെർസിഡീസ് ബെൻസ് ഫാഷൻ വീക്കിൽ ജെന്നർ ഷെറി ഹില്ലിന് വേണ്ടി നടന്നു.
2012 അവസാനത്തോടെ, ജെന്നറിന് അമേരിക്കൻ ചിയർ ലീഡർ , ടീൻ പ്രോം, ലുക്ക്സ്, റെയിൻ, ജെൻലക്സ്, ലവ്കാറ്റ്, , ഫ്ലേവർ മാഗസിൻ എന്നിവയിൽ കവറുകൾ ഉണ്ടായിരുന്നു.
വൈറ്റ് സാൻഡ്സ് ഓസ്‌ട്രേലിയ, ലിയ മാഡൻ, അഗുവ ബെൻഡിറ്റ എന്നിവക്കായി കാമ്പെയ്‌നുകൾ ബുക്ക് ചെയ്തു.
എഡിറ്റോറിയൽ ജോലികൾക്കും സംയുക്ത പ്രോജക്റ്റുകൾക്കുമായി 2012 നവംബറിൽ ജെന്നർ വിക്ടോറിയാസ് സീക്രട്ട് ഫോട്ടോഗ്രാഫർ റസ്സൽ ജെയിംസുമായി ചേർന്നു.
2013, 2014 കാലയളവിൽ കുർവ്, മിസ് വോഗ് ഓസ്‌ട്രേലിയ, , ഹാർപർ ബസാർ അറേബ്യ എന്നിവിടങ്ങളിൽ ഇവരുടെ പ്രവർത്തനങ്ങൾ ഒരുമിച്ച് പ്രത്യക്ഷപ്പെട്ടു.
കുറിപ്പുകൾ അവലംബം പുറത്തേക്കുള്ള കണ്ണികൾ കെൻഡാൽ ജെന്നർ വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് വിവരങ്ങൾ വിക്കിഡാറ്റയിൽനിന്ന് ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് കെൻഡാൽ ജെന്നർ
കിം കർദാഷ്യാൻ
ഒരു പ്രമുഖ അമേരിക്കൻ ടെലിവിഷൻ റിയാലിറ്റി താരവും, നടിയും, ബിസ്സിനസ് കാരിയുമാണ് കിം കർദാഷ്യാൻ വെസ്റ്റ് .
കാലിഫോർണിയ യിലെ ലോസ് ആഞ്ചൽസിൽ ജനിച്ചു വളർന്ന, കർദാഷിയാൻ പാരീസ് ഹിൽട്ടണുമായിട്ടുള്ള സൗഹൃദം വഴിയാണ് ആദ്യമായി മാധ്യമ ശ്രദ്ധ നേടിയത്.
എന്നാൽ പിന്നീട് തന്റെ മുൻ കാമുകനായ റേ ജെയുമായിട്ടുള്ള സെക്സ് ടേപ്പ് പുറത്തിറങ്ങുകയും അതുവഴി ലോക ശ്രദ്ധ നേടി .
ഇതു പിന്നീട് സ്വന്തമായി ടെലിവിഷൻ റിയാലിറ്റി പരമ്പര നേടിയെടുക്കാൻ കർദാഷിയാനെ സഹായിച്ചു.
2015 - ലെ കണക്കുകൾ പ്രകാരം 5.3 കോടി അമേരിക്കൻ ഡോളർ വരുമാനമുള്ള കർദാഷിയാൻ ഏറ്റവും കൂടുതൽ വരുമാനം നേടുന്ന ടെലിവിഷൻ വ്യക്തിയാണ്.
മുൻ ഭർത്താവ് ക്രിസ് ഹംഫ്രീസിൽ നിന്ന് വേർപിരിഞ്ഞ കർദാഷ്യാൻ, ഇപ്പോൾ റാപ്പ് ഗായകൻ കൻയി വെസ്റ്റമായുള്ള ബന്ധത്തിന്റെ പേരിലും E!
ചാനലിലെ റിയാലിറ്റി ഷോകളുടെ പേരിലും പ്രസിദ്ധയാണ്.
അവലംബം ↑ പുറം കണ്ണികൾ Kim Kardashian എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് Kim Kardashian Kim Kardashian at Playboy Online Kardashians join forces with Australian designer Archived 2012-03-31 at the Wayback Machine at Mediasearch
തിലാപ്പിയ ഇംഗ്ലീഷ് വിലാസം https://ml.wikipedia.org/wiki/Tilapia
പോഷക സമൃദ്ധമായ ഒരു പ്രധാനപ്പെട്ട വളർത്തുമത്സ്യമാണ് തിലാപ്പിയ (Tilapia) .
കേരളത്തിൽ ചിലയിടങ്ങളിൽ പിലോപ്പി , സിലോപ്യ എന്ന പേരിലും അറിയപ്പെടുന്നു.
ഇത് പെഴ്സിഫോമെസ് മത്സ്യഗോത്രത്തിലെ സിക്ലിഡേ കുടുംബത്തിൽപ്പെടുന്നു.
ഇതിന്റെ ശാസ്ത്രീയനാമം തിലാപ്പിയ മൊസാമ്പിക്ക എന്നാണ്.
കിഴക്കൻ ആഫ്രിക്കയാണ് ഇവയുടെ ജന്മദേശമെന്നു കരുതപ്പെടുന്നു.
ഈ മത്സ്യത്തെ ലോകമെമ്പാടുമുള്ള അനേകം രാജ്യങ്ങളിൽ  കാണാൻ കഴിയും.
ലോകത്തിൽ തന്നെ ഏറ്റവുമധികം കൃഷി ചെയ്യുന്ന മീനുകളിൽ ഒന്നാണ് ഇവ.
ലവണ ജലാശയങ്ങളിലും ശുദ്ധജല തടാകങ്ങളിലും നെൽവയലുകളിലും കുളങ്ങളിലും തിലാപ്പിയകളെ വളർത്തുന്നുണ്ട്.
പൊതുവേ വലിപ്പം കുറഞ്ഞ നാടൻ തിലാപ്പിയ മത്സ്യങ്ങൾ കേരളത്തിലെ ഡാമുകളിലും പുഴകളിലും കുളങ്ങളിലും മറ്റും കാണാവുന്നതാണ്.
പാലക്കാട്‌ ജില്ലയിലെ മലമ്പുഴ ഡാമിൽ തിലാപ്പിയ മത്സ്യങ്ങൾ കാണാപ്പെടുന്നു.
ഇരുപത്തൊന്നാം നൂറ്റാണ്ടിലെ ‘അക്വാ ചിക്കൻ’ എന്നറിയപ്പെടുന്ന ‘ഗിഫ്റ്റ്’ തിലാപ്പിയ, ചിത്രലാഡ തുടങ്ങിയവ സങ്കരയിനങ്ങളാണ്.
നൈൽ തിലാപ്പിയ, ചുവന്ന തിലാപ്പിയ തുടങ്ങിയ ഇനങ്ങൾ വേറെയുമുണ്ട്.
ജലത്തിലെ ശൈവാലങ്ങൾ, ചെറുസസ്യങ്ങൾ, പായൽ   എന്നിവയാണ് ഇവയുടെ മുഖ്യമായ ആഹാരം.
പൊതുവേ ഇവ മറ്റു മത്സ്യങ്ങളെ ആഹാരമാക്കാറില്ല.
എന്നാൽ വാകവരാൽ , വരാൽ , കാളാഞ്ചി തുടങ്ങിയ മത്സ്യങ്ങൾ തിലാപ്പിയയെ ഭക്ഷണമാക്കാറുണ്ട്.
മനുഷ്യരിലെ പോഷകാഹാരക്കുറവ് പരിഹരിക്കാനാണ് ഇവയെ വികസിപ്പിച്ചെടുത്തത്.
ലോകത്തിന്റെ ഭക്ഷ്യസുരക്ഷയ്ക്കും, പ്രത്യേകിച്ച് വർദ്ധിച്ച് വരുന്ന ജനസംഖ്യയുടെ എളുപ്പം ലഭ്യമായ പ്രോട്ടീ‍ൻ സ്രോതസ്സായി കണക്കാക്കപ്പെടുന്ന ഒരു പ്രധാനപ്പെട്ട മത്സ്യമാണ് ഇവ.
കാഴ്ചയ്ക്ക് ഭംഗിയുള്ള ചുവന്ന തിലാപ്പിയ അലങ്കാര മത്സ്യമായും വളർത്താറുണ്ട്.
വ്യത്യസ്ത സാഹചര്യത്തിൽ വളരുന്ന ഇവ അക്വപോണിക്സ്, ബയോഫ്‌ളെക്‌സ്‌ തുടങ്ങിയ രീതിയിലുമൊക്കെ വളർത്തിയെടുക്കാവുന്നതാണ്.
വീടുകളിൽ ശാസ്ത്രീയമായ രീതിയിൽ നിർദിഷ്ട വലുപ്പത്തിലുള്ള ടാങ്ക് സ്ഥാപിച്ചോ ചെറിയ കുളങ്ങളിലൊ  ഇവയെ വളർത്താവുന്നതാണ്.
വരാൽ , കാളാഞ്ചി പോലെയുള്ള മത്സ്യങ്ങളെ കൃഷി ചെയ്യുന്നവർ അവയുടെ തീറ്റയ്ക്കായും തിലാപ്പിയ  വളർത്താറുണ്ട്.
പ്രോടീൻ അഥവാ മാംസ്യം , വിറ്റാമിൻ ബി ജീവകങ്ങൾ, വിറ്റാമിൻ ഡി തുടങ്ങിയ ജീവകങ്ങൾ, മഗ്നീഷ്യം തുടങ്ങിയ ധാതുക്കൾ എന്നി പ്രധാനപ്പെട്ട പോഷകങ്ങളാൽ സമൃദ്ധമാണ് തിലാപ്പിയ.
ഇതിൽ കൊഴുപ്പിന്റെ അളവ് വളരെ കുറവാണ്.
അതിനാൽ തികച്ചും ആരോഗ്യകരമായ ഒരു മത്സ്യമാണ് തിലാപ്പിയ എന്ന്‌ പറയാം.
ഒമേഗ-3 ഫാറ്റി ആസിഡുകൾ ധാരാളമായി തിലാപ്പിയയിൽ മിതമായ അളവിൽ  അടങ്ങിയിട്ടുണ്ട്.
ഒമേഗ-3 ഫാറ്റി ആസിഡുകൾ ഹൃദയാരോഗ്യത്തിനും വീക്കം കുറയ്ക്കുന്നതിനും തലച്ചോറിന്റെ ശരിയായ പ്രവർത്തനത്തിനും ഗുണകരമാണ്.
ഇനങ്ങൾ തിലാപ്പിയ മൊസാമ്പിക്ക
ആഫ്രിക്കയിൽ തിലാപ്പിയ മൊസാമ്പിക്ക , തിലാപ്പിയ നൈലോട്ടിക്ക , തിലാപ്പിയ ഗലീലിയ എന്നിങ്ങനെ മൂന്നിനം തിലാപ്പിയകളുണ്ട്.
19-ാം ശതകത്തിൽ ജാവ , ഇന്തോനേഷ്യ എന്നിവിടങ്ങളിൽ തിലാപ്പിയയെ വളർത്താൻ തുടങ്ങി.
ജാവയിൽ നിന്ന് മലയ , ഫിലിപ്പീൻസ് , തായ്‌ലന്റ് , ശ്രീലങ്ക എന്നിവിടങ്ങളിലേക്ക് ഇവയുടെ കുഞ്ഞുങ്ങളെ കൊണ്ടുപോയി കൃഷിയാരംഭിച്ചു.
1952-ൽ തായ്ലൻഡിൽ നിന്നാണ് തിലാപ്പിയയെ ഇന്ത്യയിലെ കേന്ദ്രസർക്കാർ മത്സ്യ ഗവേഷണ സ്ഥാപനത്തിലേക്കു കൊണ്ടുവന്നത്.
വളരെച്ചുരുങ്ങിയ കാലം കൊണ്ട് ഇന്ത്യയിലുടനീളം, പ്രത്യേകിച്ച് കേരളത്തിൽ വൻപ്രചാരം നേടാൻ ഈ വിദേശ മത്സ്യത്തിനു കഴിഞ്ഞു.
ഏതു സാഹചര്യത്തിലും വളരാനുള്ള കരുത്തും അതിവേഗം മുട്ടയിട്ടു പെരുകാനുള്ള ശേഷിയും ഉള്ള ഇനമായതിനാൽ ഇന്ന് പലയിടങ്ങളിലേയും ജലാശയങ്ങളിൽ ഈ മത്സ്യം കൃഷിചെയ്തു വരുന്നു.
റെഡ് തിലാപ്പിയ, ഗിഫ്റ്റ് തുടങ്ങിയവ വിവിധ ഇനങ്ങളാണ്.
ഗിഫ്റ്റ്
ഇരുപത്തൊന്നാം നൂറ്റാണ്ടിലെ ‘അക്വാ ചിക്കൻ’ എന്നറിയപ്പെടുന്ന ‘ഗിഫ്റ്റ്’ തിലാപ്പിയ ഇതിന്റെ അത്യുത്പാദനശേഷിയുള്ള ഒരു സങ്കരയിനം തിലാപ്പിയ മത്സ്യമാണ്.
ഉയർന്ന തീറ്റ പരിവർത്തന ശേഷി രേഖപ്പെടുത്തിയിട്ടുള്ള ഗിഫ്റ്റ് തിലാപ്പിയ പ്രോട്ടീൻ കുറഞ്ഞ തീറ്റ കഴിച്ചും നല്ല വളർച്ച കാണിക്കുന്നതാണ്.
നൈൽ തിലാപ്പിയ മത്സ്യങ്ങളിൽ നിന്നും വികസിപ്പിച്ചെടുത്ത മത്സ്യയിനമാണ് ഗിഫ്റ്റ് (GIFT-Genetically Improved Farmed Tilapia).
ഇന്ത്യയിലെ ഗിഫ്റ്റ് തിലാപ്പിയ വികസിപ്പിച്ചെടുത്ത സമുദ്രോൽപ്പന്ന കയറ്റുമതി വികസന ഏജൻസിയുടെ ജലകൃഷി ഗവേഷണ വികസന സ്ഥാപനമായ രാജീവ്ഗാന്ധി സെന്റർ ഫോർ അക്വാകൾച്ചറിന്റെ വിജയവാഡയിലുള്ള കേന്ദ്രത്തിലാണ് ഗിഫ്റ്റ് മത്സ്യം വികസിപ്പിച്ചെടുത്തത്.
നൈൽ തിലാപ്പിയകളിൽ നിന്നും ജനിതക രീതികളവലംബിച്ചു വികസിപ്പിച്ച മത്സ്യമാണിത്.
ഇന്ത്യയിലെ സാഹചര്യങ്ങളിൽ നന്നായി വളരുന്ന ഗിഫ്റ്റ് തിലാപ്പിയ രുചികരവും പോക്ഷക സമൃദ്ധവുമാണ്.
ഉയർന്ന രോഗപ്രതിരോധശേഷി, ഏതു കാലവസ്ഥയിലും ജീവിക്കാനുള്ള കഴിവ്, മിശ്രഭുക്ക് തുടങ്ങിയ ഗുണങ്ങളാണ് ഇവയെ ആകർഷകമായ മത്സ്യം ആക്കിയത്.
6 മാസം കൊണ്ട് 800 ഗ്രാം വരെ തൂക്കം വയ്ക്കാൻ ഈ ഇവയ്ക്ക് സാധിക്കുന്നു.
ഈ മത്സ്യം ചെറിയ ചെടികളേയും പായലുകളെയും പ്രാണികളെയും ഭക്ഷണമാക്കുന്നു.
സാധാരണ ഗതിയിൽ ഇവ മറ്റു ചെറു മത്സ്യങ്ങളെ ആഹാരമാക്കാറില്ല.
തിലാപ്പിയ മൊസാമ്പിക്ക 36 സെന്റിമീറ്റർ വരെ നീളത്തിൽ വളരും.
തിലാപ്പിയ ഗലീലിയ 43 സെന്റിമീറ്ററിലധികവും തിലാപ്പിയ നൈലോട്ടിക്ക 53 സെന്റിമീറ്ററിലധികവും നീളം വയ്ക്കുന്നവയാണ്.
തിലാപ്പിയ മത്സ്യത്തിന്റെ പാർശ്വഭാഗം പരന്ന് ദീർഘ വൃത്താകൃതിയിലാണ്.
മോന്ത ഉരുണ്ടിരിക്കും.
ചെതുമ്പലുകൾ ചെറുതും ക്രമത്തിൽ അടുക്കിയിട്ടുള്ളതുമാണ്.
രണ്ടു പാർശ്വരേഖകളുണ്ട്; ആദ്യത്തേത് ചെകിള ഭാഗത്തുനിന്നു തുടങ്ങി ശരീരത്തിന്റെ പകുതിയോളമെത്തി അവസാനിക്കുന്നു; രണ്ടാമത്തേത് ആദ്യത്തെ പാർശ്വരേഖ അവസാനിക്കുന്നതിന്റെ താഴെ നിന്നു തുടങ്ങി വാൽ വരെയെത്തുന്നു.
മുതുച്ചിറകിൽ 17-ഉം, ഗുദച്ചിറകിൽ മൂന്നും, പിൻ പാർശ്വച്ചിറകിൽ ഒന്നും വീതം മൂർച്ചയുള്ള മുള്ളുകളുണ്ടായിരിക്കും.
ഗിഫ്റ്റ് തിലാപ്പിയ 6 മാസം കൊണ്ട് 800 ഗ്രാം വരെ ഭാരം വയ്ക്കുന്നു.
പോഷകങ്ങൾ, ആരോഗ്യ ഗുണങ്ങൾ
തിലാപ്പിയ മത്സ്യത്തിൽ 14-19 ശതമാനം മാംസ്യവും (പ്രോട്ടീൻ), 76-83 ശതമാനം ജലാംശവും , 2 ശതമാനം കൊഴുപ്പും 4-11 മില്ലിഗ്രാം ഇരുമ്പും ഫോസ്ഫറസും കാത്സ്യവും അടങ്ങിയിരിക്കുന്നു.
ഇത് തികച്ചും ആരോഗ്യകരവും പോഷക സമൃദ്ധവുമായ ഒരു മത്സ്യമാണ്.
കൊഴുപ്പിന്റെ അളവ് ഇതിൽ തീരെ കുറവാണ്.
തിലാപ്പിയയിൽ മിതമായ അളവിൽ ഒമേഗ-3 ഫാറ്റി ആസിഡുകൾ അടങ്ങിയിട്ടുണ്ട്.
ഇത്  ഹൃദയാരോഗ്യത്തിനും വീക്കം കുറയ്ക്കുന്നതിനും തലച്ചോറിന്റെ ശരിയായ പ്രവർത്തനത്തിനും ആവശ്യമാണ്.
കൊബലമിൻ - 31% നിറഭേദങ്ങൾ ആസ്ത്രേലിയയിൽ കാണപ്പെടുന്ന തിലാപ്പിയ
വളരുന്ന സാഹചര്യങ്ങൾക്കനുസരിച്ച് തിലാപ്പിയയുടെ ശരീരത്തിന്റെ നിറത്തിനും മാറ്റമുണ്ടാകും.
ഇവയ്ക്ക് കറുപ്പോ തവിട്ടോ ചാരം കലർന്ന ഒലിവു നിറമോ ആണ്.
മുൻ പാർശ്വച്ചിറകും വാൽച്ചിറകും കറുപ്പുനിറവും മുതുച്ചിറകിന്റേയും വാൽച്ചിറകിന്റേയും അറ്റത്തിന് മഞ്ഞ നിറവും ആണ്.
പ്രജനന കാലത്ത് ആൺ പെൺ മത്സ്യങ്ങളിൽ വർണഭേദം പ്രകടമാണ്.
പെൺ മത്സ്യത്തിന് ചാരനിറമുള്ള ശരീരത്തിൽ കറുത്ത പുള്ളികൾ ഉണ്ടായിരിക്കും.
ആൺ മത്സ്യത്തിന്റെ ശരീരം കറുപ്പു നിറവും, വായയുടെ കീഴ്ഭാഗം മാത്രം വെളുത്ത നിറവുമായിരിക്കും.
ആൺ മത്സ്യത്തിന്റെ മുൻ പാർശ്വച്ചിറകുകളുടേയും വാൽച്ചിറകുകളുടേയും അരികുകൾക്ക് ചുവപ്പു നിറമായിരിക്കും.
ഇവയുടെ ഗില്ലുകൾ മഞ്ഞയും, കണ്ണുകൾ കറുപ്പു നിറം കൂടിയതുമാണ്.
ആൺ മത്സ്യങ്ങൾ വലിപ്പം കൂടിയവയും പെൺ മത്സ്യങ്ങളെയപേക്ഷിച്ച് വളരെ വേഗത്തിൽ വളരുന്നവയുമാണ്.
പെൺ മത്സ്യത്തിന്റെ ശരീരത്തിലെ കുറുകെയുള്ള വരകൾ കൂടുതൽ തെളിഞ്ഞുകാണും.
ഭക്ഷണരീതി പൂർണ്ണവളർച്ചയെത്താത്ത തിലാപ്പിയകൾ
തിലാപ്പിയ മത്സ്യത്തിന്റെ പ്രധാന ഭക്ഷണം ശൈവാലങ്ങളാണ് .
ആവശ്യത്തിന് ഏകകോശസസ്യങ്ങളും പായലുകളും മറ്റു ശൈവാലങ്ങളും ലഭ്യമാകാത്ത സാഹചര്യത്തിൽ ഇവ മറ്റു മത്സ്യങ്ങളുടെ ലാർവകൾ , ജലപ്രാണികൾ, ചെറിയ കവചിത ജന്തുക്കൾ തുടങ്ങിയവയെ ഭക്ഷിക്കുന്നു.
വളർത്തുന്ന തിലാപ്പിയകൾക്ക് അസോള , തവിട് , പിണ്ണാക്ക് , ധാന്യപ്പൊടി , അരിഞ്ഞ ഇലകൾ, അടുക്കളയിലെ അവശിഷ്ടങ്ങൾ തുടങ്ങിയവ ആഹാരമായി നല്കിവരുന്നു.
രണ്ടോ മൂന്നോ മാസം പ്രായമാകുമ്പോൾ മുതൽ തിലാപ്പിയകൾ മുട്ടയിടാൻ തുടങ്ങും.
ഒരു പെൺ മത്സ്യം വർഷത്തിൽ 10-15 പ്രാവശ്യം മുട്ടകളിടുന്നു.
ഇവയുടെ മുട്ടകൾക്ക് 0.7 മില്ലിമീറ്റർ വ്യാസമുണ്ട്.
ബീജസങ്കലനം നടന്ന മുട്ടകൾ പെൺമത്സ്യം വായിലാക്കുന്നു.
മൂന്നു മുതൽ അഞ്ചുവരെ ദിവസങ്ങൾക്കകം മുട്ടകൾ വിരിയും.
പെൺ മത്സ്യത്തിന്റെ വായിൽ നിന്ന് ഇര തേടാനും മറ്റും പുറത്തിറങ്ങുന്ന കുഞ്ഞുങ്ങൾ ഭയം തോന്നിയാലുടനെ തിരിച്ച് വായിൽ തന്നെ കയറി ഒളിക്കുന്നു.
ഒരിക്കൽ വിത്തിറക്കിയാൽ തിലാപ്പിയ സ്വയം കുഞ്ഞുങ്ങളെ മുട്ടയിട്ട് വളർത്തുന്നതുകൊണ്ട് പിന്നീട് വിത്തിറക്കേണ്ടതായി വരുന്നില്ല.
ലവണാംശം കൂടിയ സമുദ്രജലത്തിൽപ്പോലും തിലാപ്പിയ പ്രജനനം നടത്താറുണ്ട്.
ശുദ്ധജലത്തിൽ വളരുന്ന തിലാപ്പിയയുടെ മുട്ടകൾക്ക് മഞ്ഞനിറവും സമുദ്രജലത്തിലുള്ളവയുടേതിന് വെളുത്ത നിറവും ആയിരിക്കും.
പെൺ മത്സ്യത്തിന്റെ വലിപ്പഭേദമനുസരിച്ച് മുട്ടകളുടെ എണ്ണത്തിലും വ്യത്യാസമുണ്ടായിരിക്കും.
100-120 മില്ലിമീറ്റർ വലിപ്പമുള്ള പെൺമത്സ്യങ്ങൾ 250 വരെയും 200-220 മില്ലിമീറ്റർ വലിപ്പമുള്ളവ ശരാശരി 900 വരെയും മുട്ടകളിടുന്നു.
മികച്ച രോഗ പ്രതിരോധ ശേഷിയുള്ള മത്സ്യമാണ് തിലാപ്പിയ.
വെള്ളത്തിന്റെ താപനില മാറിയാലും,  ഓക്സിജന്റെ അളവ് കുറഞ്ഞാലും, അമോണിയയുടെ അളവ് കൂടിയാലും തിലാപ്പിയ അതൊക്കെ അതിജീവിക്കും.
ഇവ എളുപ്പത്തിൽ വളർച്ചയെത്തും.
വളർച്ചാനിരക്ക്
തിലാപ്പിയ നല്ലൊരു വളർത്തു മത്സ്യമാണ്.
വളർത്തു കുളങ്ങളിൽ അമിതമായി പെരുകുന്നത് ഇവയുടെ വളർച്ചാനിരക്ക് കുറയ് ക്കാനിടയാക്കുന്നു.
അതിനാൽ വലിപ്പം കൂടിയവയെ മാറ്റി എണ്ണം കുറയ്ക്കുകയാണു പതിവ്.
തിലാപ്പിയയോടൊപ്പം അതിന്റെ കുഞ്ഞുങ്ങളെ ഭക്ഷിക്കുന്ന മത്സ്യങ്ങളെ വളർത്തിയും പെരുപ്പം നിയന്ത്രിക്കാനാകും.
ഇതിനായി വാകവരാൽ , വരാൽ , നരിമീൻ തുടങ്ങിയ മത്സ്യങ്ങളെ തിലാപ്പിയയ്ക്കൊപ്പം വളർത്തുന്നു.
35 മില്ലിമീറ്റർ വളർച്ചയെത്തുന്ന കുഞ്ഞുങ്ങളെ ലിംഗനിർണയം നടത്തി ആൺ പെൺ മത്സ്യങ്ങളെ വേർതിരിച്ച് വളർത്തിയും പെരുപ്പം നിയന്ത്രിക്കാം.
ആൺമത്സ്യങ്ങൾ വേഗത്തിൽ വളരുന്നതിനാൽ ധാരാളം വലിപ്പം കൂടിയവയെ ലഭിക്കുകയും ചെയ്യും.
സങ്കരവർഗത്തെയുത്പാദിപ്പിച്ചും പെരുപ്പം നിയന്ത്രിക്കാവുന്നതാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിലാപ്പിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കൈലി ജെന്നെർ ഇംഗ്ലീഷ് വിലാസം https://ml.wikipedia.org/wiki/Kylie_Jenner
ഒരു അമേരിക്കൻ റിയാലിറ്റി ടെലിവിഷൻ താരം, മോഡൽ,സംരംഭക, സോഷ്യൽ മീഡിയ താരം എന്നീ രംഗങ്ങളിൽ പ്രശസ്തയാണ് കൈലി ക്രിസ്സ്റ്റൻ ജെന്നെർ (Kylie Jenner) (ജനനം ഓഗസ്റ്റ് 10, 1997) .
2007മുതൽ അവർ ഇ!
ചാനലിൽ കീപ്പിംഗ് അപ് വിത്ത് ദ കർദാഷിയൻസ് എന്ന ടിവി പരമ്പരയിൽ അഭിനയിച്ചിരുന്നു.
കൂടാതെ സൗന്ദര്യവർദ്ധകവസ്തുക്കളുടെ കമ്പനിയായ കൈലി കോസ്മെറ്റിക്സിന്റെ സ്ഥാപകയും ഉടമയുമാണ്.
2012-ൽ ജെന്നെർ ക്ലോത്തിംഗ് ബ്രാൻഡായ പാക്സണി നോടൊപ്പം അവരുടെ സഹോദരി കെൻഡൽ കൂടിചേർന്ന് "കെൻഡൽ കെയ്ലി" എന്ന ഒരു വസ്ത്ര നിർമ്മാണ യൂണിറ്റുണ്ടാക്കി.
2015-ൽ, ജെന്നെർ സ്വന്തമായി സൗന്ദര്യവർദ്ധക വസ്തുക്കളായ കെയ്ലി കോസ്മെറ്റിക്സ് പരിചയപ്പെടുത്തി.
ഐട്യൂൺസ് ആപ്പ് സ്റ്റോറിൽ ഒന്നാം സ്ഥാനത്തെത്തിയ ഒരു മൊബൈൽ ആപ്ലിക്കേഷനും സൃഷ്ടിച്ചു.
2014-ലും 2015- ലും, ടൈം മാസികയിൽ ലോകത്തെ ഏറ്റവും സ്വാധീനം ചെലുത്തുന്ന കൗമാരക്കാരുടെ പട്ടികയിൽ ജെന്നർ സഹോദരിമാരെ ഉൾപ്പെടുത്തിയിരുന്നു.
ഇത് സോഷ്യൽ മീഡിയയിൽ കൗമാരക്കാരിൽ അവരുടെ സ്വാധീനം ചൂണ്ടിക്കാണിക്കുന്നു.
2018 വരെ 100 ദശലക്ഷം ആരാധകരുള്ള ഇൻസ്റ്റാഗ്രാമിലെ ഏറ്റവും മികച്ച 10 പേരുകളിൽ ഒരാളാണ് ജെന്നെർ.
2017- ൽ ജെന്നർ ഫോർബ്സ് സെലിബ്രിറ്റി 100 പട്ടികയിൽ ഏറ്റവും പ്രായം കുറഞ്ഞ വ്യക്തി എന്ന നിലയിൽ ഇടം നേടി.
ജെന്നെർ ലൈഫ് ഓഫ് കെയ്ലി എന്ന സ്പിൻ-ഓഫ് സീരീസിൽ അഭിനയിച്ചിരുന്നു.
അത് E!
ൽ  2017 ഓഗസ്റ്റ് 6 ന് പ്രദർശിപ്പിച്ചിരുന്നു.
2020 ൽ ഫോർബ്സ് പുറത്തുവിട്ട ഉയർന്ന പ്രതിഫലം വാങ്ങുന്നവരുടെ പട്ടികയിൽ ഒന്നാം സ്ഥാനത്ത് ജെന്നർ ആണ്.
590 മില്യൻ ഡോളറാണ് കൈലിയുടെ വരുമാനം.